62021CJ0602_INF
Unionin tuomioistuimen tuomio (yhdeksäs jaosto) 20.4.2023 –komissio vastaan Slovakia (Ympäristömelu)
(asia C-602/21) (
1
)
(Jäsenyysvelvoitteiden noudattamatta jättäminen – Direktiivi 2002/49/EY – Ympäristömelun arviointi ja hallinta – Meluhaittojen ehkäiseminen – Tieliikenteen pääväylät ja tärkeimmät raideliikenneväylät – 8 artiklan 1 ja 2 kohta – Säännöstenvastaiset tai olemattomat toimintasuunnitelmat – 10 artiklan 2 kohta – Liite VI – Olemattomat toimintasuunnitelmien tiivistelmät)
1.
Ympäristö – Ympäristömelun arviointi ja hallinta – Direktiivi 2002/49 – Jäsenvaltioiden velvollisuus laatia suunnitelmat taajamia, tieliikenteen pääväyliä ja tärkeimpiä raideliikenneväyliä varten – Jäsenvaltio ei ole hyväksynyt direktiivissä säädetyissä määräajoissa toimintasuunnitelmia alueille, joilla raja-arvot eivät ylity – Jäsenyysvelvoitteiden noudattamatta jättäminen
(Euroopan parlamentin ja neuvoston direktiivin 2002/49 8 artiklan 1 ja 2 kohta, 10 artiklan 2 kohta ja liite VI)
(ks. 28–30 kohta ja tuomiolauselman 1 kohta)
2.
Ympäristö – Ympäristömelun arviointi ja hallinta – Direktiivi 2002/49 – Jäsenvaltioiden velvollisuus laatia suunnitelmat taajamia, tieliikenteen pääväyliä ja tärkeimpiä raideliikenneväyliä varten – Toimintasuunnitelmat, jotka eivät sisällä toimia, jotka aiotaan toteuttaa viiden seuraavan vuoden aikana vähämeluisten alueiden säilyttämiseksi – Jäsenyysvelvoitteiden noudattamatta jättäminen
(Euroopan parlamentin ja neuvoston direktiivin 2002/49 8 artiklan 1 ja 2 kohta, 10 artiklan 2 kohta ja liite VI)
(ks. 35 ja 36 kohta sekä tuomiolauselman 1 kohta)
3.
Ympäristö – Ympäristömelun arviointi ja hallinta – Direktiivi 2002/49 – Jäsenvaltioiden velvollisuus laatia suunnitelmat taajamia, tieliikenteen pääväyliä ja tärkeimpiä raideliikenneväyliä varten – Velvollisuus toimittaa mainittujen toimintasuunnitelmien tiivistelmät komissiolle – Jäsenyysvelvoitteiden noudattamatta jättäminen – Perustelu, joka liittyy tieliikenteen pääväylien käyttämättömyyteen tai täydentävien analyysien tekemiseen – Perustelu, joka liittyy melun raja-arvojen muuttamiseen tai ylittymättä jättämiseen – Perustelu, jota ei voida hyväksyä
(Euroopan parlamentin ja neuvoston direktiivin 2002/49 8 artiklan 1 ja 2 kohta, 10 artiklan 2 kohta ja liite VI)
(ks. 41–45, 47 ja 48 kohta sekä tuomiolauselman 1 kohta)
Ratkaisu
1)
Puolan tasavalta ei ole noudattanut ympäristömelun arvioinnista ja hallinnasta 25.6.2002 annetun Euroopan parlamentin ja neuvoston direktiivin 2002/49/EY 8 artiklan 1 ja 2 kohdan, liitteessä V olevan 1 kohdan yhdeksännen luetelmakohdan ja 10 artiklan 2 kohdan, luettuina yhdessä tämän direktiivin liitteen VI kanssa, mukaisia velvoitteitaan, koska
–
se ei ole tässä direktiivissä vahvistetuissa määräajoissa laatinut toimintasuunnitelmia alueille, joilla raja-arvot eivät ole ylittyneet
–
se ei ole säätänyt, että toimintasuunnitelmat sisältävät tuleville viidelle vuodelle suunniteltuja toimia vähämeluisten alueiden säilyttämiseksi
–
se ei ole laatinut toimintasuunnitelmia 13 tärkeimmälle raideliikenneväylälle ja 247 tieliikenteen pääväylälle, jotka mainitaan tämän tuomion liitteessä A
–
se ei ole esittänyt toimintasuunnitelmien tiivistelmiä, jotka koskevat näitä samoja tärkeimpiä raideliikenneväyliä ja tieliikenteen pääväyliä sekä 16 tieliikenteen pääväylää, jotka on mainittu tämän tuomion liitteessä B.
2)
Puolan tasavalta velvoitetaan korvaamaan oikeudenkäyntikulut.
(
1
)	EUVL C 490, 6.12.2021.